
Lingua friulana 


Na Galipedia, a Wikipedia en galego. 


O friulano^ (en friulano: furlan, ou agarimosamente 
marilenghe ) é unha lingua indoeuropea da familia 
románica que, xunto ao romanche e o ladino, forma a 
rama dos Alpes centrais chamada retorromana. Entre os 
séculos X e XIII o alemán foi a lingua oficial da rexión e 
deixou numerosas influencias no seu vocabulario. O 
friulano oriental, con todo, tivo contacto co alemán até a 
Primeira Guerra Mundial. Dende o século XIV úsase en 
literatura e o estado italiano recoñéceo como lingua 
independente dende 1999. 

Actualmente a lingua conta con 720.000 falantes 
(j furlans ), principalmente na rexión italiana de Friúl- 
Venecia Xulia, ademais de moitos friulanos que 
conservan a súa lingua na emigración, algúns deles 
instalados na rexión do delta do Danubio, en Romanía, 
onde emigraron no século XIX. Esta variedade é a máis 
afastada das outras retorrománicas, até o punto de que 
algúns lingüistas lle negan toda conexión e a relacionan 
máis cos dialectos do Véneto. 

Friulano 

'Furlan' 

Outros 

nomes: 

Marilenghe 

Falado en: 

| | Italia 

Rexións: 

Friúl-Venecia Xulia 

Total 

de falantes: 

794.000 

Posición: 

Non está entre as 100 máis 

faladas. 

Familia: 

Indoeuropea 

Itálico 

Románico 

ítalo-occidental 

Occidental 

Galo-ibérica 

Retorrománica 

Friulano 

Escrita: 

Alfabeto latino 


Estatuto oficial 

Lingua 

oficial de: 

Non é oficial 

Regulado 

por: 

Osservatori Regjonál de Lenghe 

e de Culture Furlanis 


Códigos de lingua 

ISO 639-1: 

-- 

ISO 639-2: 

f ur 

ISO 639-3: 

fur (http://www.sil.org/iso63 


9-3/documentation.asp?id=fur) 


Historia 


As orixes da lingua friulana son bastante escuras. O 
grande acontecemento que formou a base da lingua foi a 
chegada dos romanos, que no 181 a.C. fundaron a 

























primeira colonia no Friuli, Aquilea. Establecéronse sobre 
un substrato lingüístico precedente, formado no seu maior 
parte pola lingua celta dos Cami. A súa influencia sobre o 
latín de Aquileia é controvertida, pois nos epígrafes e 
inscricións da época só se achan modificacións a 
elementos fonéticos e morfosintácticos, comúns tamén a 
outras partes do imperio. A día de hoxe, as pegadas celtas 
máis evidentes áchanse na toponimia (topónimos 
acabados en -acco ou en -icco, por exemplo), mentres que 
no léxico parece que o compoñente cárnico é pouco 

relevante, tal como o compoñente xermánico, provocado 9 

pola entrada en Italia dos longobardos. Estas 

informacións levaron a algúns estudosos a supor que o 

friulano sexa consecuencia das migracións de poboacións 

do imperio, obrigadas a abandonar as rexións orientais 

como Panonia por mor da presión dos bárbaros. É 

interesante tamén o feito de que diferentes estudosos, baseándose nas inscricións achadas, argumentan que o 
límite oriental de penetración da poboación e a lingua dos vénetos foi o río Livenza (na época Liquentiá), 
que aínda en épocas recentes delimitou o límite lingüístico entre o friulano e o veneciano (hoxe en parte 
desprazada cara ao leste). Isto fai supor que a diferenciación entre as falas destas rexións sexa antiga. 

Porén, alcanzouse certo consenso acerca do período de formación do friulano, que remonta ao ano 1000, 
contemporaneamente a outras linguas romances derivadas do latín vulgar. Os primeiros termos en friulano 
aparecen en actas administrativas do século XIII, pero só a partir do século XIV os documentos se fan máis 
numerosos e, ademais dalgún documento comercial, aparecen os primeiros testemuños literarios, como os 
Frammenti letterari, todos orixinarios de Cividale, que xa se consolidou como centro do Friuli. 


Relación co ladino 

A teoría da "unidade ladina" débese ao máis importante glotólogo italiano do século XIX, Graziadio Isaia 
Ascoli, nativo de Gorizia. En 1871, presentou a súa teoría de que, en tempos, estas linguas se estendían 
dende Mu ggia e quizais desde a parte setentrional de Istria até Suíza. A continuidade interrompeuse durante 
a historia, e quedaron as tres linguas actuais: o romanche, o ladino e o friulano, que evolucionaron de 
maneira separada. Esta hipótese foi corrixida e precisada sucesivamente por outros estudosos; en particular, 
Francescato precisou as diferenzas co friulano e o veneciano; con este último, a separación remontaríase ao 
século X, ao longo do histórico límite do Livenza. As últimas teorías reorganizan ou en todo caso anticipan 
a teoría da unidade ladina, que corresponde a unha fase lingüística bastante antiga; a diferente evolución que 
se acha dentro desta familia tamén se debe á escasa influencia do alemán e as linguas xermánicas sobre o 
friulano, mentres que esta influencia aínda é forte no ladino e o romanche. 

Literatura 


Os primeiros textos en friulano remóntanse ao século XIII e son na súa maioría actas comerciais ou 
xurídicas. Nestes casos, o friulano utilizábase xunto co latín, que era aínda a lingua administrativa. Os 
principais exemplos literarios que sobreviviron son poesías do século XIV, cuxo tema principal era o amor e 
estaban inspiradas, talvez, polo movemento poético italiano Dolce Stil Nuovo. A obra máis famosa é Pirug 
myó dog inculurit (que significa "A miña pera doce e colorida"), composta por un autor anónimo de 
Cividale, probablemente en 1380. 
















Texto orixinal 

Versión en friulano moderno 

Pirug myó dog inculurit 

quant yó chi viot, dut stoi ardit 

Pirug mio dolg inculurit 

cuant che jo ti viót, ou stoi dut ardTt 


Hai poucas diferenzas nas primeiras dúas filas, o que demostra que non houbo unha grande evolución na 
lingua excepto en varias palabras que xa non se usan (por exemplo, dum(n) o, que significa "neno" e que en 
tempos pasados se usába moito). Un falante de friulano dos nosos días pode entender estes textos con pouca 
dificultade. O segundo período importante para a literatura friulana foi o século XVI. O autor principal deste 
período foi Ermes dei Colorét, que compuxo ao redor de 200 poemas. 

Estado actual 


Hoxe en día, o friulano é recoñecido oficialmente en Italia ao 
amparo da lei 482/1999, que protexe ás minorías lingüísticas. Por 
iso, introduciuse o ensino do idioma en varias escolas primarias. 

Existe un xornal en liña, e hai tamén certa cantidade de grupos 
musicais que utilizan o friulano nas súas cancións, así como 
algunhas compañías teatrais. Recentemente rodáronse dúas películas 
en friulano ( Tierg lion, Lidrís cuadrade dei tre), que recibiron 
críticas positivas por parte dos xornais italianos. En cerca do 40 por 
cento dos municipios da Provincia de Udine, os sinais de tráfico 
están tanto en friulano como en italiano. Tamén existe unha tradución oficial da Biblia ao friulano. En 2005, 
unha coñecida marca de cervexa empregou este idioma para un dos seus anuncios publicitarios. 

A principal asociación que fomenta o uso e o desenvolvemento do friulano é a Societát filologjiche furlane, 
fundada en Gorizia en 1919. 



Neste cartel de entrada aparecen os 
topónimos en italiano e friulano 


Topónimos 

Todas as cidades e vilas do Friuli teñen dous nomes, un en italiano e outro en friulano. Soamente os italianos 
son oficiais, e por tanto son os que se empregan na administración, aínda que se espera que as versións 
friulanas reciban un recoñecemento parcial nun futuro próximo. Por exemplo, a cidade de Udine chámase en 
friulano Udin, e a cidade de Tolmezzo, Tumieg. 

Algunhas frases 

- Ola 

Mandi 

■ Ola, que tal? 

Mandi, cemüt? 

■ Son Xurxo 

I soi Zorg 


Son friulano, veño de Udine 











I soi furlan, I ven di Udin 

■ Hoxe vai moita calor! 

Vué al é propit cjalt! 

■ Teño que irme xa, ata loguiño 
I scugni propit iá cumó, ariviodisi 

■ Non podo saír contigo esta noite, teño que estudar 
No pues vigní für cun te usgnot, I ai di studiá 

■ Non podo saír contigo hoxe, teño que estudar 
No pues vigní für cun te vué, I ai di studiá 

Notas 

1. Definicións no Dicionario da Real Academia Galega (http://academia.gal/dicionario/-/termo/bus 
ca/friulano) e no Portal das Palabras (http://portaldaspalabras.gal/dicionario/procura/friulano) 
para friulano. 


Véxase tamén 


Bibliografía 

■ Paola Benincá, Laura Vanelli, Linguistica friulana, 
Unipress, Padova, 2005. 



Existe unha versión da 
Wikipedia en Lingua 
friulana 


■ Franc Fari (cur.), Manuál di lenghistiche furlane, Forum, Udine, 2005. 

■ Giuseppe Francescato, Dialettologia friulana, Societá Filologica Friulana, Udine,1966. 


■ Giovanni Frau, / dialetti del Friuli, Societá Filologica Friulana, Udine, 1984. 


■ Sabine Heinemann, Studi di linguistica friulana, Societá Filologica Friulana, Udine, 2007. 


■ Carla Marcato, Friuli-Venezia Giulia, Laterza, Roma - Bari, 2001. 


■ Piera Rizzolati, Elementi di linguistica friulana, Societá Filologica Friulana, Udine, 1981. 

■ Paolo Roseano, La pronuncia del friulano standard: proposte, problemi, prospettive (https://we 
b. archive. org/web/20170630065738/http://prosodia. upf. edu/home/arxiu/publicacions/roseano/ 

CeFastu_007_034_Roseano.pdf), Ce Fastu?, LXXXVI (2010), n. 1, p. 7-34. 

■ Federico Vicario (cur.), Lezioni di lingua e cultura friulana, Societá Filologica Friulana, Udine, 
2005. 


■ Federico Vicario, Lezioni di linguistica friulana, Forum, Udine, 2005. 


Ligazóns externas 

■ Ortografía oficial (https://web.archive.Org/web/20060222123526/http://www.provincia.udine.it/p 

2k/Home/Ente/Uffici/lstituzionale/Promozione%20delle%20idenit_/Lingua%20Friulana%20e%2 

0altre%20Lingue%20Minoritarie/lmparare%20il%20Fñulano/~Grafia%20fñulana%20normalizz 

ata_doc/_cvt.pdf) 















■ Societát Filologjiche Furlane (http://www.filologicafriulana.it/) 

■ Radio Onde Furlane (http://www.friul.it/) 


Traído desde "https://gl.wikipedia.org/w/index.php?title=Lingua_friulana&oldid=5307489" 


A última edición desta páxina foi o 12 de novembro de 2019 ás 16:33. 

Todo o texto está dispoñible baixo a Ijcenza Creative Commons recoñecemento compartir igual 3.0; pódense aplicar 
termos adicionais. Consulte os termos de uso para obter máls informaclón. 

Wikipedia® é unha marca rexistrada da Wikimedia Foundation, Inc., unha organización sen fins lucrativos. 




